**Holnap Alsóörsre érkezik a szűrőkamion!**

*Jobb szűrni, mint megijedni! -* ezt hirdetjük azon a kamionon, amely július 15. és augusztus 15. között körbejárja a Balaton partját és tíz különböző helyszínen ingyenes szűrésekre invitálja a tóparton lakókat és nyaralókat.

A mobilszűrési programot a kamion mellé kiépült nyolc egészségügyi pavilon egészíti ki, így nem csak ingyenes emlő- és anyajegyszűrésre nyílik lehetőség, hanem élni lehet a dohányzással, táplálkozással és egészséges életmóddal kapcsolatos tanácsadással is. A felnőttek mellett a gyermekekre is gondoltunk, számukra a Testnevelési Főiskola animátorai kínálnak játékos időtöltést. Az egészségfejlesztési programot az Egészségügyért Felelős Államtitkárság, az Állami Népegészségügyi és Tisztiorvosi Szolgálat, az Országos Egészségfejlesztési Intézet és az Egészségkommunikációs Központ szervezi.

Velence és Balatonkenese után vasárnaptól három napon keresztül az alsóörsi közösségi strandon lehet élni az ingyenes szűrési vizsgálatokkal és a tanácsadásokkal. A program célja, hogy felhívjuk a figyelmet arra, milyen sokat tehetünk mi magunk egészségünk megóvása érdekében. Hazánkban ugyanis az egészséges életévveszteség legjelentősebb kockázatai közül 1990-ben és 2010-ben is az egészségtelen táplálkozás, a magas vérnyomás, a dohányzás, a magas testtömeg index és az alkoholfogyasztás képviselte a legnagyobb részarányt.

A Balaton körüli népegészségügyi mozgósításról bővebben a [www.egeszseg.hu](http://www.egeszseg.hu) honlapon talál információkat.

|  |  |  |  |  |  |
| --- | --- | --- | --- | --- | --- |
|  | **Helység** | **Megye** | **Helyszín** | **Időpont** | **Emlőszűrés időtartama\*** |
| **1.** | Velence | Fejér | Velence, Enyedi út Velencei vízi Vár | **07. 15-17.** | 10:00-20:00 |
| **2.** | Balatonkenese | Veszprém | Vak Bottyán strand | **07. 18-20.** | 10:00-20:00 |
| **3.** | Alsóörs | Veszprém | Községi strand, Strandsétány 2. | **07. 21-23.** | 10:00-20:00 |
| **4.** | Balatonfüred | Veszprém | TAGORE SÉTÁNY | **07. 24-29.** | 10:00-20:00 |
| **5.** | Badacsonytomaj | Veszprém | Badacsonytomaj, Kert u. 8. Általános Iskola előtti tér | **07. 30-31.** | 10:00-20:00 |
| **6.** | Keszthely | Zala | Balaton Szálló (Keszthely, Balaton-part) melletti területen | **08. 01-04.** | 10:00-20:00 |
| **7.** | Fonyód | Somogy | Vigadó tér (8248/6 hrsz.) | **08. 05-06.** | 10:00-20:00 |
| **8.** | Balatonboglár | Somogy | Platán sor 18. | **08. 07-08.** | 10:00-20:00 |
| **9.** | Balaton-földvár | Somogy | Keleti Szabad strand, Somogyi Béla u. 9-10. | **08. 09-10.** | 10:00-20:00 |
| **10.** | Siófok | Somogy | 8600 Siófok, Krúdy sétány 2. (Hajóállomás) | **08. 11-15.** | 10:00-20:00 |
|  | \*A nyitvatartási időtartam az érdeklődés függvényében változhat | | | | |